cyanic-selkie/wikianc huggingface dataset:
Μπιάνκα Καπέλλο
Γάμος
Τον Οκτώβριο του 1587, στη Villa Medici στο Poggio a Caiano, ο Φραγκίσκος και η Μπιάνκα πέθαναν στις 19 και 20 Οκτωβρίου, πιθανώς δηλητηριασμένοι, ή όπως πιστεύουν ορισμένοι ιστορικοί, από πυρετό ελονοσίας. Δεδομένου ότι η Μπιάνκα δεν ήταν επίσημο μέλος της οικογένειας των Μεδίκων, ο Φερδινάνδος δεν της επέτρεψε να ταφεί στους τάφους της οικογένειας. Αντ' αυτού, ορισμένοι πιστεύουν ότι η Μπιάνκα θάφτηκε σε έναν ανώνυμο μαζικό τάφο κάτω από την εκκλησία του Αγίου Λορέντζο. Το 2006, εμπειρογνώμονες ιατροδικαστικής και τοξικολογίας στο Πανεπιστήμιο της Φλωρεντίας ανέφεραν στοιχεία για δηλητηρίαση από αρσενικό σε μια μελέτη που δημοσιεύθηκε στο British Medical Journal, αλλά το 2010 στοιχεία για το παράσιτο Plasmodium falciparum, το οποίο προκαλεί ελονοσία, βρέθηκαν στα οστά του Φραγκίσκου.
Εξωτερικοί σύνδεσμοι
Κατηγορία:Οίκος των Μεδίκων Κατηγορία:Μεγάλες Δούκισσες της Τοσκάνης
Σπορτ Μπενφίκα ε Καστέλο Μπράνκο
Η Σπορτ Μπενφίκα ε Καστέλο Μπράνκο είναι μια πορτογαλική, επαγγελματική, ποδοσφαιρική ομάδα. Ιδρύθηκε στις 24 Μαρτίου 1924. Έδρα της ομάδας είναι το Estádio Municipal Vale do Romeiro, χωρητικότητας 12000 θεατών. Έχει αρκετές συμμετοχές στην Σεγκούντα Λίγκα.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1924
Mario Kart Wii
Το Mario Kart Wii (Ιαπωνικά: マリオカートWii Χέπμπορν: Mario Kāto Wī) είναι βιντεοπαιχνίδι αγώνων που αναπτύχθηκε και εκδόθηκε από την Nintendo για το Nintendo Wii το 2008. Είναι το έκτο παιχνίδι της σειράς Mario Kart.
Το Mario Kart Wii εκμεταλλεύεται τον ανιχνευτή κίνησης του Wii Remote για την παροχή διαισθητικού και συμβατικού συστήματος διεύθυνσης. Κάθε αντίγραφο του παιχνιδιού έρχεται μαζί και με το Wii Wheel, το οποίο αυξάνει αυτό το χαρακτηριστικό.
Gameplay
Όπως και με άλλα παιχνίδια της σειράς, το Mario Kart Wii είναι ένα βιντεοπαιχνίδι αγώνων που περιέχει πολλαπλές λειτουργίες ενός παίκτη ή πολλαπλών παικτών. Οι παίκτες παίρνουν μέρος σε διάφορους αγώνες με karts ή μοτοσικλέτες πάνω σε κούρσες βασισμένες στη σειρά Mario. Κάθε κούρσα περιέχει item boxes, όπου αν ο παίκτης περάσει πάνω από ένα από αυτά, παίρνει ένα τυχαίο αντικείμενο για να προσπεράσει άλλους χαρακτήρες.
Το Mario Kart Wii υποστηρίζει τέσσερις λειτουργίες χειρισμού, με τη κύρια λειτουργία να είναι το ίδιο το Wii Remote, το οποίο μπορεί να τοποθετηθεί στο Wii Wheel, το οποίο χρησιμοποιεί τον ανιχνευτή κίνησης του, ώστε να προσομοιώσει ένα τιμόνι. Οι άλλες λειτουργίες είναι το Wii Remote με το Nunchuk, το κλασσικό χειριστήριο του Wii και το χειριστήριο του Nintendo GameCube.
Το Mario Kart Wii περιέχει τέσσερις λειτουργίες παιχνιδιού, Grand Prix, Time Trials, Versus και Battle. Στο Grand Prix, ο παίκτης συμμετέχει σε αγώνες σε ένα από τα οχτώ κύπελλα, το καθένα με τέσσερις κούρσες, εναντίον έντεκα παίκτες. Η λειτουργία Versus είναι παρόμοια, αλλά οι κούρσες και αντικείμενα μπορεί να είναι ρυθμιζόμενες. Στο Time Trial ο παίκτης πρέπει να ολοκληρώσει μια κούρσα σε μικρο χρονικό διάστημα στον γρηγορότερο χρόνο δυνατόν. Δεν υπάρχουν άλλοι χαρακτήρες ή αντικείμενα εκτός από τρία μανιτάρια που δίνονται στην αρχή της πίστας. Ο παίκτης μπορεί επίσης να ανταγωνιστεί με ένα χαρακτήρα ghost ο οποίος μιμείται τις κινήσεις του παίκτη από έναν νωρίτερο αγώνα. Τα ghost data μπορούν να αποθηκευτούν στη μνήμη του Wii. Στο Battle mode οι παίκτες αγωνίζονται σε ένα κλειστό χώρο και επιτίθενται μεταξύ τους με αντικείμενα. Οι παίκτες χωρίζονται σε δύο ομάδες, κόκκινο και μπλε. Το Battle χωρίζεται σε Balloon Battle και Coin Runners. Στο Balloon Battle, ο παίκτης πρέπει να κλέψει τα μπαλόνια των άλλων παικτών με επιθέσεις, ενώ στο Coin Runners ο παίκτης συλλέγει κέρματα τα οποία είναι σκορπισμένα στη κούρσα.
Χαρακτήρες
Το Mario Kart Wii περιέχει 24 χαρακτήρες, ο οποίος ήταν ο μεγαλύτερος αριθμός χαρακτήρων από άλλα παιχνίδια της σειράς μέχρι τη κυκλοφορία του Mario Kart 8. Οι Baby Peach, Baby Daisy, Rosalina, Funky Kong και Dry Bowser κάνουν τη πρώτη τους εμφάνιση στο παιχνίδι. Είναι επίσης διαθέσιμοι οι χαρακτήρες Mii αποθηκευμένοι στο Mii Channel.
Κούρσες
Το Mario Kart Wii περιέχει 16 νέες κούρσες, καθώς και 16 κούρσες από παλιότερα παιχνίδια της σειράς, όπως και με το Mario Kart DS. Το παιχνίδι περιείχε επίσης και το Galaxy Arena, το οποίο μπορούσε να παιχτεί μέσω online tournaments. Το τέλος του Nintendo Wi-Fi Connection είχε ως αποτέλεσμα να κάνει αδύνατο να παιχτεί αυτή η κούρσα.
Κριτικές
Το Mario Kart Wii δέχτηκε καλές κριτικές, με έπαινο να έχει δοθεί στις online δυνατότητες του και τον μεγάλο αριθμό των χαρακτήρων και karts. Η Nintendo Magazine UK έδωσε έπαινο στις κινήσεις του Wii Wheel και τις διάφορες λειτουργίες πολλαπλών παικτών. Η IGN σχολίασε ότι "η Nintendo έχει παρουσιάσει το καλύτερο παιχνίδι Mario Kart". Ωστόσο, η NGamer παραπονέθηκε ότι οι κούρσες είναι μεγάλες για αγώνες πολλαπλών παικτών. Άλλοι κριτικοί, όπως η GameTrailers και IGN σχολίασαν ότι είναι εύκολο να χάσεις την πρώτη θέση δέχοντας συνεχώς επιθέσεις από πολλαπλά όπλα, τα περισσότερα από τα οποία δε μπορεί να τα αποφύγει ο παίκτης, έχοντας ως αποτέλεσμα μια συγκεκριμένη ποσότητα τύχης στους αγώνες.
Εξωτερικοί σύνδεσμοι
Κατηγορία:Mario Kart Κατηγορία:Βιντεοπαιχνίδια του 2008 Κατηγορία:Βιντεοπαιχνίδια του Wii Κατηγορία:Βιντεοπαιχνίδια της Nintendo EAD Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Cooperative βιντεοπαιχνίδια
Δυτικά Γκατ
μικρογραφία|Το Μουνάρ στα Δυτικά Γκατ όπως φαίνεται από το Ιντούκι στη Κεράλα Τα Δυτικά Γκατ, επίσης γνωστή ως Σαχιάντρι (Καλοπροαίρετα Βουνά) είναι μια οροσειρά που εκτείνεται παράλληλα με τη δυτική ακτή της Ινδικής χερσονήσου, ευρισκόμενη εξ ολοκλήρου στην Ινδία. Είναι ένα Μνημείο Παγκόσμιας Πολιτιστικής Κληρονομιάς της Ουνέσκο και είναι ένα από τα οκτώ "hot hot-spots" της βιοποικιλότητας στον κόσμο. Μερικές φορές ονομάζεται Μεγάλη Κρημνός της Ινδίας. Η οροσειρά κινείται βορρά προς νότο κατά μήκος του δυτικού άκρου του Οροπέδιου Ντέκκαν, και χωρίζει το οροπέδιο από μια στενή παράκτια πεδιάδα που ονομάζεται Κονκάν, κατά μήκος της Αραβικής Θάλασσας. Συνολικά τριάντα εννέα περιοχές, συμπεριλαμβανομένων εθνικών πάρκων, καταφυγίων άγριας ζωής και φυσικών καταφυγίων είχαν χαρακτηριστεί ως μνημεία παγκόσμιας κληρονομιάς - είκοσι στην Κεράλα, δέκα στη Καρνάτακα, πέντε στο Ταμίλ Ναντού και τέσσερις στην Μαχαράστρα. Έχει επίσης παρατηρηθεί ότι οι πιο κρύες περιόδους στα Νότια Δυτικά Γκατ συμπίπτουν με τις υγρότερες.
Η οροσειρά ξεκινά κοντά στο Σοναγκάντ, πόλη του Γκουτζαράτ νότια του ποταμού Τάπτι, και διανύει περίπου 1.600 χιλιόμετρα μέσα από τις πολιτείες Μαχαράστρα, Γκόα, Καρνατάκα, Κεράλα και Ταμίλ Ναντού τελειώνοντας στο Μαρουνθουβάζ Μαλάι, κοντά στο Κανιακουμάρι, στο νότιο άκρο της Ινδίας. Οι λόφοι καλύπτουν 160.000 τετραγωνικά χιλιόμετρα και σχηματίζει τα περίπλοκα ποτάμια συστήματα απορροής που αποστραγγίζουν σχεζόν το 40% της Ινδίας. Τα Δυτικά Γκατ μπλοκάρουν τους ανέμους των νοτιοδυτικών μουσώνων από το να φτάσουν το Οροπέδιο Ντεκάν. Το μέσο υψόμετρο είναι περίπου 1.200 μέτρα.
Η περιοχή είναι μια από τις δέκα "πιο ζεστές ζώνες βιοποικιλότητας" και έχει πάνω από 7.402 είδη ανθοφόρων φυτών, 1.814 είδη μη ανθοφόρων φυτών, 139 είδη θηλαστικών, 508 είδη πουλιών, 179 είδη αμφιβίων, από 6.000 είδη εντόμων και 290 είδη ψαριών γλυκού νερού. Είναι πιθανό ότι πολλά άγνωστα είδη ζουν στα Δυτικά Γκατ. Τουλάχιστον 325 παγκοσμίως απειλούμενα είδη εμφανίζονται στα Δυτικά Γκατ.
Χλωρίδα
Στα δυτικά Γκατ απαντώνται 7.402 είδη ανθοφόρων φυτών. Από αυτά, τα 5.588 είδη είναι ενδημικά ή αυτόχθονα και 376 είναι εξωτικά πολιτογραφημένα και 1.438 είδη καλλιεργούνται ή φυτεύονται ως καλλωπιστικά φυτά. Μεταξύ των αυτοχθόνων ειδών, 2.253 είδη είναι ενδημικά στην Ινδία και από αυτά, 1.273 είδη είναι αποκλειστικά στα Δυτικά Γκατ. Εκτός από τα 593 επιβεβαιωμένα υποείδη και ποικιλίες, 66 είδη, 5 υποείδη και 14 ποικιλίες αμφίβολης εμφάνισης έχουν επίσης αναφερθεί και ως εκ τούτου, φτάνει τα 8.080 είδη ανθοφόρων φυτών.
Εξωτερικοί σύνδεσμοι
Κατηγορία:Οροσειρές της Ινδίας Κατηγορία:Μνημεία Παγκόσμιας Κληρονομιάς στην Ινδία
Άννα Μαρία της Σουηδίας
Η Άννα-Μαρία, σουηδ. Anna Gustavsdotter (19 Ιουνίου 1545 - 20 Μαρτίου 1610) από τον Οίκο των Βάσα ήταν πριγκίπισσα της Σουηδίας και με τον γάμο της έγινε δούκισσα του Παλατινάτου-Βέλντεντς.
Βιογραφία
Ήταν η τρίτη κόρη του Γουσταύου Α΄ της Σουηδίας και της Μαργαρίτας 1516-1551, κόρης του ευγενούς Έρικ Άμπραχαμσον Λέιγιονχουφβουντ (=Λεοντοκέφαλου).
Οικογένεια
Παντρεύτηκε το 1562 τον Γεώργιο-Ιωάννη Α΄ των Βίττελσμπαχ δούκα του Παλατινάτου-Βέλντεντς και είχε τέκνα:
Παραπομπές
Κατηγορία:Οίκος των Βάσα Κατηγορία:Σουηδέζες πριγκίπισσες
Εμξόλισι Εμτέτουα
Ο Mxolisi Mthethwa είναι Σουαζιλανδός ποδοσφαιριστής που αγωνίζεται στη θέση του μέσου. Μέχρι το Φεβρουάριο του 2010, αγωνιζόταν στην Royal Leopards στην πρώτη κατηγορία ποδοσφαίρου της Σουαζιλάνδης. Έχει 39 συμμετοχές με την εθνική ομάδα της χώρας του και έχει σκοράρει ένα γκολ.
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Σουαζιλανδοί ποδοσφαιριστές Κατηγορία:Ποδοσφαιριστές Εθνικής Σουαζιλάνδης Κατηγορία:Ποδοσφαιριστές Μανζίνι Γουόντερερς ΦΚ Κατηγορία:Ποδοσφαιριστές Ρόγιαλ Λεοπάρτς ΦΚ
Λαπαθόσουπα
Η λαπαθόσουπα είναι σούπα που παρασκευάζεται από νερό ή ζωμό, φύλλα λάπαθου και αλάτι. Οι ποικιλίες της ίδιας σούπας περιλαμβάνουν το σπανάκι, το αγριοσπανάκι, το σέσκουλο, την τσουκνίδα και περιστασιακά πικραλίδα, ποδάγρα ή αγριόσκορδο, μαζί ή αντί για λάπαθο. Είναι δημοφιλές πιάτο στις εβραϊκή, λευκορωσική, εσθονική, ουγγρική, λετονική, λιθουανική,ρουμάνικη, αρμενική, πολωνική, ρωσική και ουκρανική  κουζίνες. Λόγω της κοινοτυπίας της ως σούπας στις κουζίνες της Ανατολικής Ευρώπης, αποκαλείται συχνά πράσινο μπορς, ως ξάδερφος του τυπικού, κοκκινωπού-μωβ μπορς από παντζάρια. Στη Ρωσία, όπου το σι (μαζί με ή αντί για μπορς) ήταν η βασική σούπα, όπου η λαπαθόσουπα ονομάζεται επίσης πράσινη σι. Στα παλιά ρωσικά βιβλία μαγειρικής ονομαζόταν απλά πράσινη σούπα.
Η λαπαθόσουπα συνήθως περιλαμβάνει επιπλέον συστατικά, όπως κρόκους αυγών ή ολόκληρα αυγά (βρασμένα ή σκραμπλ), πατάτες, καρότα, ρίζα μαϊντανού και ρύζι. Μια ποικιλία ουκρανικού πράσινου μπορς περιλαμβάνει επίσης παντζάρια. Στις πολωνική, ουκρανική, λευκορωσική και ρωσική κουζίνες, η λαπαθόσουπα μπορεί να παρασκευαστεί χρησιμοποιώντας οποιοδήποτε ζωμό αντί για νερό. Συνήθως γαρνίρεται με σμετάνα (μια ανατολικοευρωπαϊκή ποικιλία ξινής κρέμας). Μπορεί να σερβιριστεί είτε ζεστή είτε κρύα.
Η λαπαθόσουπα χαρακτηρίζεται από την ξινή γεύση της λόγω του οξαλικού οξέος (το οποίο στις σλαβικές γλώσσες ονομάζεται «οξύ οξαλίδας») που υπάρχει στο λάπαθο. Η «ξινή οξαλική» γεύση μπορεί να εξαφανιστεί όταν προστεθεί ξινή κρέμα, καθώς το οξαλικό οξύ αντιδρά με το ασβέστιο και την καζεΐνη. Μερικοί μπορεί να αναφέρουν τη γεύση οξαλίδας ως «στυφή», όπως με το σπανάκι ή τα καρύδια.
Παραπομπές
Κατηγορία:Κρύες σούπες Κατηγορία:Ουκρανικές σούπες Κατηγορία:Πολωνικές σούπες Κατηγορία:Ρωσικές σούπες Κατηγορία:Ασκεναζική κουζίνα Κατηγορία:Λευκορωσική κουζίνα Κατηγορία:Σοβιετική κουζίνα
Ιωάννης Γ΄ του Γκραγύ
O Ιωάννης Γ΄ των Γκραγύ, Jean III de Grailly (απεβ. 7 Σεπτεμβρίου 1376) από τον Οίκο τού Γκραγύ ήταν πρωτεύων τού Μπυς (captal de Buch), κόμης τού Μπιγκόρ, κύριος τού Νεμούρ, στρατάρχης της Ακουιτανίας και ιππότης τού Τάγματος της Περικνημίδος. Ο Γασκώνος ευγενής έγινε στρατιωτικός διοικητής στον Εκατονταετή Πόλεμο και ο χρονικογράφος Ζαν Φρουασάρ τον εξαίρει ως τον ιδεώδη της ιπποσύνης.
Βιογραφία
Ήταν γιος τού Ιωάννη Β΄ του Γκραγύ, πρωτεύοντα τού Μπυς, υποκόμη τού Μπενώζ και της Λευκής, κόρης τού Γκαστόν Α΄ κόμη της Φουά. Ήταν εξάδελφος τoύ Ιωάννη Α΄ κόμη τού Φουά.
Κατά την 100ετή σύρραξη, ως πρωτεύων τού Μπυς της Γασκώνης, ήταν υποτελής των Άγγλων. Ο Εδουάρδος Γ΄ της Αγγλίας τον έκανε κόμη τού Μπιγκόρ και ήταν ένας από τους ιππότες (ο 3ος μεταξύ των 25 ιδρυτών), όταν ιδρύθηκε το Τάγμα της Περικνημίδος από τον βασιλιά αυτόν. Έπαιξε αποφασιστικό ρόλο ως αρχηγός ιπποτών υπό τον διάδοχο Εδουάρδο τον μαύρο πρίγκιπα στη μάχη τού Πουατιέ το 1356. Εκεί ο Ιωάννης Γ΄, αρχηγός σε μία πλάγια κίνηση εναντίον των Γάλλων, αιχμαλώτισε τον τον Ιωάννη Β΄ της Γαλλίας και πολλούς ευγενείς. Ο Ιωάννης Β΄ μεταφέρθηκε στο Λονδίνο από τον διάδοχο πρίγκιπα και κρατήθηκε εκεί για λύτρα.
Το 1364 διοίκησε τις δυνάμεις τού Καρόλου Β΄ των Εβρέ της Ναβάρρας στη Νορμανδία, όπου ηττήθηκε και αιχμαλωτίστηκε από τον Βερτράνδο του Γκεκλάν στο Κοσρέλ. Έπειτα από την απελευθέρωσή του το επόμενο έτος, αυτομόλησε στους Γάλλους, όπου ο Κάρολος Ε΄ της Γαλλίας τον έκανε κύριο τού Νεμούρ. Ωστόσο σύντομα επέστρεψε στους Άγγλους· το 1367 πήγε στην Ισπανία με τον διάδοχο πρίγκιπα και πολέμησε στη μάχη της Νάχερα. Εδώ αντιμετώπισε πάλι τον Βερτράνδο του Γκεκλάν, αλλά αυτή τη φορά ήταν ο Βερτράνδος που αιχμαλωτίστηκε και ο Ιωάννης Γ΄ ανέλαβε τη φύλαξη εκείνου. Αμείφθηκε για τις υπηρεσίες του με το να γίνει στρατάρχης (constable) της Ακουιτανίας το 1371.
Πάλι πολεμώντας για τους Άγγλους, διοίκησε ένα ελαφρό σώμα, όταν οι Γάλλοι επιτέθηκαν στο Λα Ροσέλ το 1372. Ενώ προσπαθούσε να άρει την πολιορκία τού Σουμπίζ, η δύναμή του αιφνιδιάστηκε από μία Γαλλική δύναμη υπό τον Οβάιν Λάουγκοχ, έναν Ουαλλό τυχοδιώκτη στην υπηρεσία των Γάλλων. Ο Ιωάννης Γ΄ και ο σερ Τόμας Πέρσυ σενεσάλης τού Πουατιέ αιχμαλωτίστηκαν. Ο πρώτος πέρασε την υπόλοιπη ζωή του ως εγκάθειρκτος στο φρούριο των Ναϊτών στο Παρίσι, διότι ο Κάρολος Ε΄ πίστευε, ότι αν εξαγοραζόταν και επέστρεφε στην Αγγλία, θα ήταν πολύ επικίνδυνος.
Ο Φρουασάρ δίνει μία περιγραφή της ιπποσύνης και τού κουράγιου τού Ιωάννη Γ΄ κατά την περίοδο της εξέγερσης των χωρικών το 1358, των λεγομένων Ζακερί. Ο Ιωάννης Γ΄ ως εγκάθειρκτος των Γάλλων, αρνήθηκε την ελευθερία του, καθώς θα εθεωρείτο εξέγερση κατά τού βασιλιά της Αγγλίας, στον οποίο είχε ορκιστεί να μην κάνει ποτέ. Η προσωπική του συμμαχία με τον διάδοχο πρίγκιπα της Αγγλίας ήταν τόσο δυνατή, που όταν έμαθε το τέλος τού Εδουάρδου, έχασε κάθε αποφασιστικότητα, αρνήθηκε το φαγητό και απεβίωσε λίγες ημέρες μετά.
Επειδή δεν άφησε απογόνους, τη θέση τού πρωτεύοντα του Μπυς την πήρε ο θείος του Αρσαμπώ, σύζυγος της κόμισσας τού Φουά και η θέση πέρασε στους απογόνους εκείνου, τους κόμητες τού Φουά.
Οικογένεια
Νυμφεύτηκε τη Ροζ ντ' Αλμπρέ· δεν απέκτησαν απογόνους.
Πηγές
Κατηγορία:Οίκος των Γκραγύ
271
Το έτος 271 (CCLXXI ) ήταν ένα κοινό έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Αυρηλιανού και Βάσσου (ή, λιγότερο γνωστό, το Έτος 1024 από Κτήσεως Κόσμου). Η ονομασία 271 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Αλεξέι Κρουτσόνιχ
Ο Αλεξέι Ελισέγεβιτς Κρουτσόνιχ (Алексей Елисеевич Кручёных, ενίοτε χρησιμοποιούσε το ψευδώνυμο «Αλεξάντρ Κρουτσόνιχ», Александр Кручёных, 9 Φεβρουαρίου 1886 - 17 Ιουνίου 1968) ήταν Ρώσος ποιητής, καλλιτέχνης και θεωρητικός, ίσως ένας από τους πιο ριζοσπαστικούς ποιητές του ρωσικού φουτουρισμού, ένα κίνημα που περιελάμβανε τον Βλαντιμίρ Μαγιακόφσκι, τον Ντέιβιντ Μπουρλιούκ και άλλους. Γεννημένος το 1886, έζησε την ρωσική «Αργυρά Εποχή» της λογοτεχνίας και μαζί με τον Βελιμίρ Χλέμπνικωφ, επίσης Ρώσο φουτουριστή, ο Κρουτσόνιχ θεωρείται ο εφευρέτης του zaum, ένα ποιητικό στυλ που χρησιμοποιεί ανόητες λέξεις. Ο Κρουτσόνιχ έγραψε το λιμπρέτο για τη φουτουριστική όπερα Victory Over the Sun, σε συνεργασία με τον Καζιμίρ Μαλέβιτς. Το 1912 έγραψε το βιβλίο Dyr bul shchyl. Τέσσερα χρόνια αργότερα, το 1916, δημιούργησε το πιο διάσημο βιβλίο του, «Καθολικός Πόλεμος» (ВсеЛенская Война Ъ).
Είναι επίσης γνωστός για τη Διακήρυξη του Λόγου ως τέτοιου (1913): «Η φθαρμένη, παραβιασμένη λέξη "κρίνος" στερείται κάθε έκφρασης. Γι 'αυτό και λέω το κρίνο éuy - και αποκαθίσταται η αρχική καθαρότητα ».
Παραπομπές
Κατηγορία:Ρώσοι εφευρέτες Κατηγορία:Ρωσική πρωτοπορία
Μιχαήλ Γαλανός
Ο Μιχαήλ Γαλανός (1868 - 1948) ήταν Έλληνας πολιτικός.
Βιογραφικά στοιχεία
Γεννήθηκε στην Κάλυμνο και σπούδασε νομικά στο Πανεπιστήμιο Αθηνών. Υπήρξε ιδρυτικό μέλος του θρησκευτικού συλλόγου "Ανάπλασις", της ομώνυμης εφημερίδας του συλλόγου καθώς και μέλος της «Νομοπαρασκευαστικής Επιτροπείας προς αναθεώρησιν και σύνταξιν της εκκλησιαστικής νομοθεσίας». Διορίστηκε βασιλικός επίτροπος στην Ιερά Σύνοδο της Εκκλησίας της Ελλάδος αλλά η κυβέρνηση Γούναρη (1915) τον απάλλαξε των καθηκόντων του για να επανέλθει λίγο αργότερα από την κυβέρνηση Βενιζέλου. Τον Αύγουστο του 1917 αντικαταστάθηκε επειδή υπέγραψε το πρακτικό της Ιεράς Συνόδου για το ανάθεμα κατά του Ελευθερίου Βενιζέλου.
Στις εκλογικές αναμετρήσεις του Αυγούστου και του Νοεμβρίου του 1910 εξελέγη βουλευτής Αττικοβοιωτίας με το Κόμμα των Φιλελευθέρων. Κατά τον μεσοπόλεμο διαδραμάτισε σημαντικό παρασκηνιακό ρόλο στα εκκλησιαστικά ζήτημα της εποχής επιχειρώντας να συστήσει πολιτικό εκκλησιαστικό κόμμα.
Είχε συγγράψει πλήθος εκκλησιαστικών έργων. Κόρη του ήταν η συγγραφέας Ειρήνη Γαλανού.
Παραπομπές
Κατηγορία:Βουλευτές Αττικοβοιωτίας Κατηγορία:Έλληνες εκκλησιαστικοί συγγραφείς
Βυρτεμβέργη
Η Βυρτεμβέργη (γερμ. Württemberg) είναι ιστορική περιοχή της ΝΔ Γερμανίας, η οποία στο παρελθόν υπήρξε κράτος-μέλος της Αγίας Ρωμαϊκής Αυτοκρατορίας. Παραδοσιακή της πρωτεύουσα θεωρείται η Στουτγάρδη, ενώ στις μέρες μας η Βυρτεμβέργη ανήκει διοικητικά στο ομόσπονδο κρατίδιο της Βάδης-Βυρτεμβέργης.
Ιστορικά στοιχεία
Η Βυρτεμβέργη υπήρξε Δουκάτο της Αγίας Ρωμαϊκής Αυτοκρατορίας μέχρι και το 1806, οπότε και η Αυτοκρατορία διασπάστηκε. Το νεότευκτο Βασίλειο της Βυρτεμβέργης διήρκεσε μέχρι το 1918, οπότε και λαμβάνει νέα μορφή και μετονομάζεται σε Λαϊκή Δημοκρατία της Βυρτεμβέργης.
Με το πέρας του Β΄ Παγκοσμίου Πολέμου η Βυρτεμβέργη καταλαμβάνεται από τα αμερικανικά και τα γαλλικά στρατεύματα. Τα διαιρεμένα μέρη θα αποτελέσουν εδάφη δύο νεότευκτων κρατών: Βυρτεμβέργη-Βάδη και Βυρτεμβέργη-Χοεντσόλερν. Το 1949, με τη δημιουργία της Ομοσπονδιακής Δημοκρατίας της Γερμανίας, τα κρατίδια αυτά εντάσσονται εδαφικά στο κρατίδιο της Βάδης, συναποτελώντας από το 1952 το σύγχρονο κράτος Βάδης-Βυρτεμβέργης.
Κατηγορία:Πρώην μοναρχίες της Ευρώπης
Πολυθεϊσμός
Ιστορία
Ο πολυθεϊσμός συγγενεύει με τον παγανισμό και τον παμψυχισμό, σύμφωνα με τους οποίους καθετί στη φύση έχει κάποια θεότητα που το προστατεύει. Σύμφωνα με μερικές ερμηνείες η διάκριση του πολυθεϊσμού και του μονοθεϊσμού βρίσκεται στον τρόπο αντίληψης του θείου στοιχείου, αν κάθε έκφανσή του χρειάζεται να αντιμετωπίζεται ως ξεχωριστή οντότητα, οπότε υπάρχουν πολλές θεότητες, ή αν όλες οι εκφάνσεις του θείου χρειάζεται να αντιμετωπίζονται ως μια ενιαία οντότητα, οπότε υπάρχει ένας θεός.
Στους πρώτους αρχαίους πολιτισμούς η κάθε πόλη είχε και ένα θεό προστάτη, όπως το ίδιο συνέβαινε και σε κάθε άρχοντα και κάθε οικογένεια. Κάθε φορά που μία πόλη κατακτούσε μια άλλη τότε επέβαλλε σε αυτή και τη δική της θεότητα. Παρ' όλα αυτά, στις διάφορες περιοχές του κόσμου άρχισαν να λατρεύονται πολλές θεότητες ταυτόχρονα. Γενικά ο πολυθεϊσμός έχει τοπικό χαρακτήρα, δηλαδή σε κάθε περιοχή του κόσμου λατρεύονται και διαφορετικές θεότητες, οι οποίες αντιπροσωπεύουν έννοιες, θέματα, κοινωνίες και μορφές ζωής της συγκεκριμένης περιοχής. Έντονο κείμενο
Εξωτερικοί σύνδεσμοι
* Πολυθεισμος
Σταμάτης Μπουντούρης
Ο Σταμάτης Μπουντούρης ήταν Έλληνας αγωνιστής του 1821 και πολιτικός.
Βιογραφικά στοιχεία
Γεννήθηκε στην Ύδρα και ήταν γιος του προκρίτου Νικολάου Μπουντούρη και της Μαρούλας. Ήταν έμπορος και συνιδιοκτήτης πλοίων μαζί με τον αδελφό του Βασίλειο και πήραν μέρος με αυτά σε πολλές ναυτικές επιχειρήσεις αλλά βοήθησε τον αγώνα δίνοντας και μεγάλα χρηματικά ποσά. Χρημάτισε πρόκριτος Ύδρας ενώ πήρε μέρος σαν πληρεξούσιος Ύδρας στην εθνοσυνέλευση του Άστρους το 1823. Μετά την επανάσταση απέκτησε πολλές δημόσιες γαίες στο Πλέπι Ερμιονίδας σε δημόσια έκταση που παραχωρήθηκε από το κράτος στους Υδραίους ναυάρχους για την προσφορά τους στον αγώνα.
Γεώργιος Μοσχουλάκης
Ο Γεώργιος Μοσχουλάκης (Σάρχο Μαλεβιζίου 1811 - 1866) ήταν Έλληνας μάρτυρας της επανάστασης της Κρήτης.
Καταγόταν από την παλαιά βυζαντινή οικογένεια Μόσχου (Κλάδος Μόσχου Λέου). Συμμετείχε ενεργά στην επανάσταση του 1866 όπου πρωταγωνιστικό ρόλο έπαιξε η περιοχή του Μαλεβιζίου. Συμμετείχε στην μάχη της Πυργού όπου τραυματίστηκε ο συμπέθερος του και μετέπειτα πεντακοσίαρχος καπετάν Χριστοδουλάκης από τον Κρουσώνα και στα γεγονότα του σπηλαίου Σάρχου όπου τραυματίστηκε ο γαμπρός του καπετάν Ζαχαρίας Φιλιππάκης. Στην μάχη του Κρουσώνα στις 27 Σεπτεμβρίου 1866 έπεσε νεκρός από τουρκικά πύρα στην προσπάθεια να καθυστερήσουν οι γεροντότεροι τους Τούρκους, ώστε να ανέβει ο άμαχος πληθυσμός στα ορεινά του Κρουσώνα.
Ο Μοσχουλάκης είχε δυο κόρες. Απόγονοι υφίστανται από τα εγγόνια του Ζαχαρία. Μ.Χριστοδουλάκη (Μοσκολοζαχάρη),του Ιωάννη Μ.Χριστοδουλάκη (Μοσκολογιάννη),του Γεωργίου.Μ.Χριστοδουλάκη (Μοσκολογιώργη).
Δισέγγονός του ήταν ο πρόεδρος της Κοινότητας Σάρχου, Γεώργιος Ζ.Χριστοδουλάκης όπου εκτελέστηκε από τους Γερμανούς τον Αύγουστο του 1944 μαζί με 34 ακόμη συχωριανούς του. Καθώς επίσης και ο Κ.Γ.Χριστοδουλάκης όπου έπεσε στην μάχη της Τρεμπεσίνας την άνοιξη του 1941 στην Εαρινή επίθεση των Ιταλών στο Αλβανικό Έπος.
Βιβλιογραφία-Παραπομπες -Πηγες
Μοσχουλακης Κρητικά χρονικά,Εκδότης Α.Γ.Καλοκαιρινος σελίδα 11.
Ο κωδικός των θυσιών ,βικελαια βιβλιοθήκη ,σελίδες 47,187.
www.dis.army.gr/el/content
www.dmko.gr/martyrikes-polis-2 για το χωριό Σαρχος.
Ελκυσμός
Ελκυσμός χαρακτηρίζεται το αίτιο ή η δύναμη εκείνη που δημιουργεί το ρεύμα καυσιγόνου αέρα. Η δύναμη του ελκυσμού ή και λεγόμενη "ένταση ελκυσμού" μετριέται σε χιλιοστά (mm), ή σε δακτύλους υδάτινης στήλης.
Ο ελκυσμός διακρίνεται σε "φυσικό" και σε "τεχνητό".
Φυσικός ελκυσμός
Το κύριο μέσον που δημιουργεί τον φυσικό ελκυσμό είναι η καπνοδόχος. Για να γίνει αντιληπτό το φαινόμενο του ελκυσμού κατά την λειτουργία της καπνοδόχου θα πρέπει πρώτιστα να θεωρηθεί πως εντός αυτής υφίστανται δύο στήλες κινούμενου αέρα, μια υποθετική με ατμοσφαιρικό αέρα και μια άλλη (πραγματική) από θερμά καυσαέρια. Η στήλη των καυσαερίων λόγω της μεγάλης θερμοκρασίας τους είναι ελαφρότερη από εκείνη της ατμοσφαιρικής. Αυτή η διαφορά πυκνότητας προκαλεί την κίνηση μέσα στη καπνοδόχο, που κυριολεκτικά αρχίζει από τον θερμαντήρα, έτσι τα καυσαέρια εξέρχονται στην ατμόσφαιρα και το κενό που δημιουργούν μέσα στη καπνοδόχο καταλαμβάνει ο ατμοσφαιρικός αέρας που αναγκάζεται να εισέλθει μέσα στον θερμαντήρα.
Παλαιότερα ο φυσικός ελκυσμός χρησιμοποιήθηκε σε πλοία όταν αυτά έφεραν γαιανθρακολέβητες και σε κάποιες περιπτώσεις και πετρελαιολέβητες. Σήμερα σχεδόν ο τύπος αυτός ελκυσμού έχει καταργηθεί, όπου και χρησιμοποιείται ευρύτατα ο "τεχνητός ελκυσμός".
Τεχνητός ελκυσμός
Ο Τεχνικός ελκυσμός πραγματοποιείται με ειδικά τεχνικά μέσα συνηθέστερα των οποίων είναι οι ανεμιστήρες τεχνητού ελκυσμού (κοινώς "φάνια"). Ο τεχνητός ελκυσμός, βασικά, παρέχει μεγαλύτερη ποσότητα αέρος στην εστία από τον φυσικό με αποτέλεσμα να δημιουργεί και μεγαλύτερη ταχύτητα καυσαερίων. Ιδιαίτερα αναγκαίος καθίσταται ο τεχνητός ελκυσμός στη χρησιμοποίηση συσκευών ανάκτησης θερμότητας για την επαύξηση θερμότητας του λέβητα. Οι συσκευές αυτές αυξάνουν την παρεμβαλλόμενη αντίσταση ροής των καυσαερίων με συνέπεια ν΄ απαιτούν υψηλότερη ένταση ελκυσμού.
Για την παραγωγή τεχνικού ελκυσμού χρησιμοποιούνται κυρίως δύο μέθοδοι της "βεβιασμένης εκπνοής" και της "βεβιασμένης εισπνοής", όπου εις μεν την πρώτη ενισχύεται το ρεύμα των εξερχομένων από την καπνοδόχο καυσαερίων, ενώ στη δεύτερη καταθλίβεται στην εστία αέρας, υπό πίεση, μεγαλύτερη της ατμοσφαιρικής.
Πλεονεκτήματα - μειονεκτήματα
Τα πλεονεκτήματα του τεχνητού ελκυσμού έναντι του φυσικού είναι τα εξής:
Τα μειονεκτήματα αντιθέτως είναι:
1643 Μπράουν
Ο Μπράουν (Brown) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,369. Ανακαλύφθηκε το 1951 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Βρετανού αστρονόμου Έρνεστ Ουίλιαμ Μπράουν.
Ελκυσμός
Τιμές έντασης ελκυσμού
Για την μέτρηση του ελκυσμού χρησιμοποιούνται τα υδροθλιβόμετρα ή αερόμετρα.
1643 Μπράουν
Φυσικά χαρακτηριστικά
Τα φυσικά χαρακτηριστικά του Μπράουν είναι άγνωστα. Ο Μπράουν περιστρέφεται γύρω από τον εαυτό του μία φορά κάθε 5 ώρες και 56 λεπτά.
Ελκυσμός
Τιμές έντασης ελκυσμού
Συνήθεις τιμές ελκυσμού είναι:
1643 Μπράουν
Εξωτερικοί σύνδεσμοι
Μπραουν
Ελκυσμός
Τιμές έντασης ελκυσμού
Για τις μετατροπές μονάδων πίεσης ισχύουν οι ακόλουθες σχέσεις:
(p.c.i. = pound per square inch)= λίμπρα ανά τετραγωνική ίντσα.
Εξωτερικοί σύνδεσμοι
Κατηγορία:Θερμοδυναμική Κατηγορία:Μηχανική ρευστών Κατηγορία:Χημική Μηχανική Κατηγορία:Ναυτικές Μηχανές
Rock Island
Το Rock Island είναι το 17ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 21 Αυγούστου του 1989 μέσω της δισκογραφικής εταιρίας "Chrysalis Records". Στις 29 Σεπτεμβρίου 2006, η "EMI Music Distribution" κυκλοφόρησε τον δίσκο σε μορφή CD με τρία επιπλέον κομμάτια.
Οι κριτικές για το άλμπουμ υπήρξαν μέτριες, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 2,3 / 5 και το "ProgArchives" με 2,66 / 5.
Το άλμπουμ ανέβηκε στο βρετανικό Top-20 και βραβεύθηκε ως ασημένιο, με τις πωλήσεις του να ξεπερνούν τον αριθμό των 60.000 αντιτύπων., Παρ' όλα αυτά, δεν κατάφερε να μπει στο Top-50 του Billboard, φθάνοντας μέχρι το # 56, αν και στις περισσότερες ευρωπαϊκές χώρες σκαρφάλωσε στις υψηλές θέσεις των καταλόγων επιτυχιών.
Αυτός ήταν ο πρώτος δίσκος του συγκροτήματος που περιελάμβανε το ντράμερ Ντον Πέρι ως επίσημο μέλος της σύνθεσης των Jethro Tull.
Βραβεία
Rock Island (άλμπουμ)
Ηνωμένο Βασίλειο (BPI Certification): Ασημένιος
Μέλη των Jethro Tull
Οι μουσικοί οι οποίοι ηχογράφησαν το "Rock Island" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1989
Ιωάννης Φρειδερίκος της Σαξονίας-Βαϊμάρης
Ο Ιωάννης-Φρειδερίκος, γερμ. Johann-Friedrich (19 Σεπτεμβρίου 1600 - 17 Οκτωβρίου 1628) από τον Οίκο των Βέττιν ήταν πρίγκιπας (δούκας ως προς τον τίτλο μόνο) της Σαξονίας-Βαϊμάρης.
Βιογραφία
Ήταν ο πέμπτος γιος του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας των Άνχαλτ, κόρης του Ιωακείμ-Ερνέστου πρίγκιπα του Άνχαλτ.
Το 1628 απεβίωσε στη Βαϊμάρη σε ηλικία 28 ετών.
Κόνισκο (Οχρίδα)
Το Κονίσκο είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 515 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
275
Η τρέχουσα σελίδα αφορά το έτος 275 κατά το Γρηγοριανό ημερολόγιο
Το έτος 275 (CCLXXV ) ήταν ένα κοινό έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Αυρηλιανού και Μαρκελλίνου (ή, λιγότερο γνωστό, το Έτος 1028 από Κτήσεως Κόσμου). Η ονομασία 275 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
ΡΝ Άγκεδα
Η ΡΝ Άγκεδα είναι ένας αθλητικός, πορτογαλικός σύλλογος. Ιδρύθηκε στις 10 Απριλίου 1924. Έδρα της ομάδας είναι το Estádio Municipal de Águeda, χωρητικότητας 10000 θεατών. Έχει μία συμμετοχή στη Πριμέιρα Λίγκα την περίοδο 1983-84.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1924
Διάλεκτος Βαρέντρι
Η Βαρέντρι (বরেন্দ্রী) είναι γραμματική διάλεκτος της Βεγγαλικής γλώσσας. Ομιλείται σε όλο την περιοχή Βαρέντρι. Αυτή η διάλεκτος είναι τονική γλώσσα. Αυτή η διάλεκτος χωρίζεται από τα Πρότυπα Βεγγαλικά. Στο λεξιλόγιο και φωνολογία, έχει μεγάλη επιρροή από τη Μαϊθίλι και Μπιχάρι.
Παραπομπές
Κατηγορία:Βεγγαλική γλώσσα
Εσοχή της Ουαντί Χάλφα
μικρογραφία|Χάρτης της περιοχής Η Εσοχή της Ουαντί Χάλφα (αραβικά : وادي حلف ) είναι περιοχή του Σουδάν στα σύνορα με την Αίγυπτο. Πήρε το όνομα της από την πόλη Ουαντί Χάλφα και καταλαμβάνει μία στενή λωρίδα γης κατά μήκος του Νείλου. Έχει μήκος 25 χλμ, πλάτος 9 χλμ και καταλαμβάνει έκταση 210 τετραγωνικά χιλιόμετρα.
Ιστορικό
Το 1899 καθορίστηκαν τα σύνορα μεταξύ Αιγύπτου και Σουδάν κατά μήκος του 22ου παράλληλου. Η περιοχή αυτή πέρασε στην Αίγυπτο αλλά λόγω της αδυναμίας αυτής σε πρόσβαση το 1902 έγινε συμπληρωματική συμφωνία με τα σύνορα σε αυτό το σημείο να κάνουν μία εσοχή, εξώγκομα, και η περιοχή να περάσει στο Σουδάν. Μετά τη κατασκευή του Φράγματος του Ασουάν μεγάλο τμήμα της γέμισε νερά με τη δημιουργία της λίμνης Νουβίας.
Αναφορές
Κατηγορία:Γεωγραφία του Σουδάν Κατηγορία:Νείλος
Romantic Warriors
Το Romantic Warriors είναι το πέμπτο στούντιο άλμπουμ του γερμανικού ντουέτου Modern Talking, που κυκλοφόρησε στις 8 Ιουνίου 1987 από τη Hansa Records. Περιέχει το single «Jet Airliner», το οποίο έφτασε στο top 10 στη Γερμανία και την Αυστρία, ενώ μπήκε στο top 20 στην Ελβετία και τη Σουηδία. Το άλμπουμ έφτασε στο νούμερο τρία στη Γερμανία στις 6 Ιουλίου 1987 και πέρασε συνολικά τέσσερις εβδομάδες στο top 10.
Φερντινάν Ντυβάλ
Ο Εμίλ Γκυστάβ Φερντινάν Ντυβάλ (γαλλικά: Émile Gustave Ferdinand Duval) γεννήθηκε στο Παρίσι στις 20 Απριλίου 1827 και απεβίωσε στις 26 Απριλίου 1896. Ήταν Γάλλος δικηγόρος και πολιτικός. Διετέλεσε Νομάρχης της Σεν από το 1873 έως το 1879, ενώ, στη συνέχεια, Δημοτικός Σύμβουλος (μοναρχικός).
Βιογραφία
Ο Φερντινάν Ντυβάλ σπούδασε νομική στο Παρίσι. Στην συνέχεια, εγγράφηκε στον Δικηγορικό Σύλλογο Παρισιού, ενώ, ταυτόχρονα, εργάστηκε ως δημοσιογράφος. Διετέλεσε λοχαγός της Εθνικής Φρουράς κατά την διάρκεια του Πολέμου του 1870.
Τον Φεβρουάριο του 1871 ορίστηκε Νομάρχης της Ζιρόντ. Κατέστη Νομάρχης της Σεν στις 28 Μαΐου 1873, αξίωμα στο οποίο και παρέμεινε έως τις 25 Ιανουαρίου 1879.
Το όνομά του δόθηκε, το 1900, στην Οδό Φερντινάν Ντυβάλ του 4ου Δημοτικού Διαμερίσματος του Παρισιού, εντός του Λε Μαραί.
Πηγές
Κατηγορία:Νομάρχες της Ζιρόντ Κατηγορία:Νομάρχες της Σεν Κατηγορία:Πρόσωπα της Τρίτης Γαλλικής Δημοκρατίας Κατηγορία:19ος αιώνας στο Παρίσι Κατηγορία:Δημοτικοί Σύμβουλοι Παρισιού
Βερνάρδος της Σαξονίας-Βαϊμάρης
Ο Βερνάρδος, γερμ. Bernard (16 Αυγούστου 1604 - 18 Ιουλίου 1639) από τον Οίκο των Βέττιν ήταν πρίγκιπας της Σαξονίας-Βαϊμάρης. Έγινε στρατηγός της Σουηδίας και της Γαλλίας.
Βιογραφία
Το 1639 απεβίωσε στο Νόιενμπουρκ επί του Ρήνου σε ηλικία 35 ετών.
Παραπομπές
Κατηγορία:Οίκος των Βέττιν
Λόρενς Γκόνζι
Ο Λόρενς Γκόνζι (Lawrence Gonzi, 1953-) είναι πολιτικός από τη Μάλτα. Από το 2004 μέχρι το 2013 ήταν πρωθυπουργός της χώρας.
Βιογραφία
Γεννήθηκε την 1η Ιουλίου 1953 και είναι γιος του Λουίτζι Γκόνζι και της Ινές Γκαλέα, ενώ συγγενής του ήταν ο Αρχιεπίσκοπος Μάλτας Μικιέλ Γκόνζι.
Σπούδασε νομική στο Πανεπιστήμιο της Μάλτας, όπου πήρε το διδακτορικό του. Αργότερα εργάστηκε ως δικηγόρος καθώς και πρόεδρος του οργανισμού Mizzi Organisation (1987-97), ενός από τους μεγαλύτερους ιδιωτικούς οργανισμούς στη χώρα. Υπήρξε επίσης πρόεδρος του εθελοντικού φιλανθρωπικού οργανισμού «Malta Catholic Action Movement» (1976-86).
Ο δρ Γκόνζι είναι παντρεμένος με την Κατρίν Καλούς και έχουν 3 παιδιά.
Πρωθυπουργία
Έγινε πρωθυπουργός της Μάλτας στις 23 Μαρτίου 2004, έπειτα από την παραίτηση του Έντι Φενέκ Ανταμί. Ο Γκόνζι διορίστηκε Πρόεδρος της Βουλής το 1988 και το 1992 και εξελέγη βουλευτής στις εκλογές του 1996 όντας παράλληλα και αρχηγός της Αντιπολίτευσης. Το 1998 έγινε υπουργός για την Κοινωνική Πολιτική και το 1999 αντιπρόεδρος της κυβέρνησης. Επανεξελέγη βουλευτής το 2003 και την επόμενη χρονιά ανέλαβε πρωθυπουργός και υπουργός Οικονομικών.
Επανεκλογή 2008
Τον Δεκέμβριο του 2012 η Κυβέρνηση Γκόνζι δεν κατάφερε να εξασφαλίσει την πλειοψηφία στην ψηφοφορία για τον προϋπολογισμό του 2013 καθώς ένας από τους βουλευτές της συμπολίτευσης, ο Φράνκο Ντεμπόνο, καταψήφισε το νομοσχέδιο και τάχθηκε με την αντιπολίτευση. Η απόφασή του οδήγησε στην κατάρρευση της κυβέρνησης, με τη χώρα να οδηγείται σε πρόωρες εκλογές.
Εκλογές 2013
Στις εκλογές του 2013 το κόμμα του Γκόνζι έλαβε 43% έναντι 56% του Εργατικού Κόμματος και 30 έδρες. Τον Γκόνζι στην πρωθυπουργία διαδέχτηκε ο Τζόζεφ Μούσκατ. Την 9η Μαρτίου, ημέρα των εκλογών, και μετά τα πρώτα αποτελέσματα ο Γκόνζι παραιτήθηκε και από αρχηγός του Εθνικιστικού Κόμματος.
Παραπομπές
Κατηγορία:Πρωθυπουργοί της Μάλτας
Κιζιλμπαϊράκ
Κατηγορία:Γεωγραφία της Κιργιζίας
1644 Ραφίτα
Ο Ραφίτα (Rafita) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,401. Ανακαλύφθηκε το 1935 από τον Ισπανό αστρονόμο Ραφαέλ Καρράσκο, που παρατηρούσε από τη Μαδρίτη, και πήρε το όνομά του από το όνομα του πρωτότοκου γιου του.
Φυσικά χαρακτηριστικά
Η μέση διάμετρος του Ραφίτα είναι άγνωστη. Ο φασματικός τύπος του είναι S (λιθώδης). Ο Ραφίτα περιστρέφεται γύρω από τον εαυτό του μία φορά κάθε 5 ως 8,5 ώρες περίπου.
Εξωτερικοί σύνδεσμοι
Ραφιτα
Μπάμπεργκ
thumb|right|300px|Ο καθεδρικός ναός του Μπάμπεργκ.
Είναι κτισμένη σε χαμηλούς λόφους γύρω από τους οποίους εκτείνονται εύφορες πεδιάδες. Αξιόλογα κτίρια της πόλης είναι ο καθεδρικός ναός, ένας από τους μεγαλύτερους ρομανικού ρυθμού στη Γερμανία που κτίσθηκε περί τον 10ο αιώνα μέχρι τον 13ο αιώνα, το παλαιό δημαρχείο που υπέστη ζημίες το 1945, κατά την ανατίναξη της πλησίον γέφυρας από τους εθνικοσοσιαλιστές, το παλαιό Ανάκτορο, το νέο Ανάκτορο, καθώς και ο γραφικός πύργος Άλτενμπουργκ του 10ου αιώνα. Γύρω από την πόλη υφίστανται βιομηχανίες ζυθοποιίας, υποδημάτων και κλωστοϋφαντήρια. Η πόλη είναι διάσημη για τη ράουχμπιερ (Rauchbier), δηλαδή την καπνιστή μπύρα.
Ιστορία
Η περιοχή κατοικήθηκε για πρώτη φορά από Σλάβους. Η πρώτη αναφορά της πόλης σε κείμενο ήταν το 902. Το 973 θεωρείται, ωστόσο, το έτος της ίδρυσης της πόλης. Η πόλη πέρασε στον Οίκο του Μπάμπενμπεργκ, ενώ αργότερα πέρασαν στη Σαξωνία. Το 1007, ο Ερρίκος Β΄ της Αγίας Ρωμαϊκής Αυτοκρατορίας σκόπευε να μετατρέψει τη Βαμβέργη σε μια ξεχωριστή επισκοπή, έτσι ώστε να μειώσει την έκταση της Επισκοπής του Βύρτσμπουργκ. Τελικά, μετά από συνομιλίες μεταξύ του αυτοκράτορα και των τοπικών θρησκευτικών αρχόντων, η Βαμβέργη έγινε ξεχωριστή επισκοπή, ενώ εγκρίθηκε και από τον Πάπα Ιωάννη ΙΗ΄.
Για ένα μικρό διάστημα, η Βαμβέργη ήταν κέντρο της Αγίας Ρωμαϊκής Αυτοκρατορίας. Κατά τη διάρκεια του 13ου αιώνα και έπειτα, οι επίσκοποι-πρίγκιπες ήταν ηγεμόνες της περιοχής. Κατά τη διάρκεια της κυριαρχίας τους χτίστηκαν πολλά σημαντικά μνημεία της πόλης. Κατά τον 17ο αιώνα, όταν το κυνήγι των μαγισσών αποκτούσε όλο και μεγαλύτερη φήμη, χτίστηκε στην πόλη μία φυλακή για «μάγους και μάγισσες», η οποία δεν υπάρχει σήμερα. Το 1647 ιδρύθηκε το Πανεπιστήμιο της Βαμβέργης. Η Βαμβέργη προσχώρησε στη Βαυαρία το 1803, όταν έχασε και την αυτονομία της.
Η Βαμβέργη ήταν μία από τις πρώτες γερμανικές πόλεις που εξυπηρετήθηκαν από το γερμανικό σιδηροδρομικό δίκτυο. Μετά τον Πρώτο Παγκόσμιο Πόλεμο, η Βαμβέργη ήταν πρωτεύουσα της Βαυαρίας, ενώ εκεί υπογράφηκε το πρώτο σύνταγμα της Βαυαρίας. Το Φεβρουάριο του 1926 διεξάχθηκε στην πόλη το Συνέδριο του Μπάμπεργκ, το οποίο ήταν οργανωμένο από το Ναζιστικό Κόμμα, ένας εκ των ομιλητών ήταν και ο Αδόλφος Χίτλερ. Μετά τον Β' Π.Π. περιήλθε στην αμερικανική ζώνη. Τέλος, το 1973, η πόλη γιόρτασε τη 1000ή επέτειο από την ίδρυσή της.
Γεωγραφία
Το Μπάμπεργκ βρίσκεται στη Φρανκονία, 63χλμ. βόρεια της Νυρεμβέργης και 101χλμ. ανατολικά του Βύρτσμπουργκ. Βρίσκεται στον ποταμό Ρέτκνιτς, 3 χιλιόμετρα πριν από την συμβολή του με τον ποταμό Μάιν.
Η γεωγραφία του διαμορφώνεται από το Ρέγκνιτς και από τους πρόποδες του Στάιγκερβαλντ, τμήμα των γερμανικών ορεινών περιοχών. Από τα βορειοανατολικά προς τα νοτιοδυτικά, η πόλη χωρίζεται πρώτα στην κοιλάδα Ρέγκνιτς, στη συνέχεια ένα μεγάλο και αρκετά μικρά νησιά που σχηματίζονται από δύο κλάδους του Ρέγκνιτς (Ίνζελστατ), και τέλος το τμήμα της πόλης στους λόφους, την "Πόλη στο λόφο" (Μπέργκστατ).
Οι επτά λόφοι του Μπάμπεργκ
Το Μπάμπεργκ εκτείνεται σε επτά λόφους, το καθένα από το οποίο στεγάζει μια όμορφη εκκλησία. Αυτό έχει κάνει το Μπάμπεργκ να ονομάζεται "Ρώμη της Φρανκονίας" - αν και ένα αστείο μεταξύ των ξεναγών της πόλης είναι να αναφέρουν την Ρώμη ως "ιταλικό Μπάμπεργκ". Οι λόφοι είναι ο καθεδρικός ναός Χιλ, Μίκαελσμπεργκ, Κάουλμπεργκ / Όμπερε Πφάρε, Στέφανσμπεργκ, Γιάκομπσμπεργκ, Αλτενμπούργκερ Χιλ και Άμπτσμπεργκ.
Κλίμα
Το κλίμα στην περιοχή έχει ήπιες διαφορές μεταξύ των υψηλών και χαμηλών επιπέδων και υπάρχει επαρκής βροχόπτωση όλο το χρόνο. Η κατάταξη Κέππεν για αυτό το κλίμα είναι "Cfb" (κλίμα θαλάσσιου ακτοπλοϊκού κλίματος / ωκεάνιος), με κάποια ηπειρωτική επιρροή, όπως υποδεικνύεται από τις μέσες θερμοκρασίες της χειμερινής νύχτας που πέφτουν αρκετά κάτω από το μηδέν.
Οικονομία
Το 2013 το ΑΕΠ ανά κάτοικο ήταν 56.723 ευρώ. Αυτό τοποθετεί τη συνοικία 10η από τις 96 συνοικίες (αγροτικές και αστικές) στη Βαυαρία (συνολικός μέσος όρος: 39.691 €).
Αδελφοποιήσεις
Αδελφοποιήσεις υπάρχουν με τις ακόλουθες πόλεις:
Εκπαίδευση
Το Πανεπιστήμιο του Μπάμπεργκ, το οποίο ονομάζεται Πανεπιστήμιο Όττο-Φρίντριχ, προσφέρει ανώτερη εκπαίδευση στους τομείς των κοινωνικών επιστημών, των επιχειρήσεων και των ανθρωπιστικών επιστημών και παρακολουθεί περισσότερους από 13.000 σπουδαστές. Το Πανεπιστήμιο Εφαρμοσμένων Επιστημών Μπάμπεργκ προσφέρει ανώτερη εκπαίδευση στους τομείς της δημόσιας υγείας. Το Μπάμπεργκ φιλοξενεί επίσης οκτώ γυμνάσια. Στη Γερμανία γυμνάσιο λέγεται το δευτεροβάθμιο εκπαιδευτικό ίδρυμα (και το πιο προχωρημένο από τα άλλα δύο είδη δευτεροβάθμιας εκπαίδευσης στην χώρα) που δίνει ισχυρή έμφαση στην ακαδημαϊκή μάθηση προετοιμάζοντας τους μαθητές για το πανεπιστήμιο. Αυτά είναι τα παρακάτω: Υπάρχουν επίσης πολλά άλλα ιδρύματα πρωτοβάθμιας, δευτεροβάθμιας, τεχνικής, επαγγελματικής και εκπαίδευσης ενηλίκων.
Σιδηροδρομική γραμμή
Η κεντρική γραμμή InterCityExpress # 28 (Μόναχο - Νυρεμβέργη - Λειψία - Βερολίνο / Αμβούργο) διέρχεται από το σταθμό του Μπάμπεργκ στις γραμμές Νυρεμβέργη-Μπάμπεργκ και Μπάμπεργκ-Χοφ. Χρειάζονται λιγότερο από δύο ώρες για το Μόναχο στο τρένο και με το σιδηροδρομικό σταθμό υψηλής ταχύτητας Νυρεμβέργη-Ερφούρτη μέσω των ορεινών όγκων της Θουριγγίας τελείωσε το 2017 λιγότερο από τρεις ώρες στο Βερολίνο.
Οι συνδέσεις μεταξύ Ανατολής και Δύσης είναι λιγότερες. Το Μπάμπεργκ συνδέεται με άλλες πόλεις της ανατολικής Άνω Φραγκονίας όπως το Μπαϊρόιτ, το Κόμπουργκ και το Κρόναχ μέσω της γραμμής Μπάμπεργκ-Χοφ με τρένα που εκτελούνται συνήθως τουλάχιστον κάθε ώρα. Οι συνδέσεις στη γραμμή Βύρτσμπουργκ-Μπάμπεργκ προς τα δυτικά είναι ωριαίες περιφερειακές αμαξοστοιχίες προς το Βύρτσμπουργκ, το οποίο είναι πλήρως συνδεδεμένο με το δίκτυο ICE. Οι τουρίστες που φτάνουν στο διεθνές αεροδρόμιο της Φρανκφούρτης μπορούν να επωφεληθούν από τη νέα απευθείας σύνδεση από τον κεντρικό σταθμό της Φρανκφούρτης
Αυτοκινητόδρομοι
Το Μπάμπεργκ δεν βρίσκεται κοντά σε κανέναν από τους σημαντικότερους (δηλαδή μονοψήφιους) αυτοκινητόδρομους. Ωστόσο, είναι καλά συνδεδεμένο με το δίκτυο προς όλες τις κατευθύνσεις: το A70 από το Σβάινφουρτ (που συνδέεται με τον Α7 εκεί) με το Μπαϊρόιτ (που συνδέεται με τον Α9) εκτείνεται κατά μήκος του βόρειου άκρου της πόλης. Το A73 στην ανατολική πλευρά της πόλης συνδέει το Μπάμπεργκ με τη Νυρεμβέργη (που συνδέεται με το A9) και τη Θουριγγία, και τελειώνει στο Ζουλ.
Εναέρια μεταφορά
Το Μπάμπεργκ εξυπηρετείται από το Αεροδρόμιο Μπάμπεργκ-Μπραϊτενάου. Κυρίως δημόσια αεροσκάφη λειτουργούν εκεί. Ήταν στρατιωτικό αεροδρόμιο. (Κωδικός IATA: ZCD, Κωδικός ICAO: EDQA) Είναι επίσης δυνατή η ναύλωση δημόσιων πτήσεων προς και από αυτό το αεροδρόμιο.
Οι περισσότεροι διεθνείς τουρίστες που ταξιδεύουν με αεροπλάνο φθάνουν στο διεθνές αεροδρόμιο της Φρανκφούρτης ή στο αεροδρόμιο του Μονάχου Ο κοντινότερος σημαντικός αερολιμένας είναι το αεροδρόμιο της Νυρεμβέργης, το οποίο είναι προσβάσιμο μέσα σε μισή ώρα με το αυτοκίνητο ή μία ώρα με το τρένο και το μετρό. μικρογραφία|Γερανοί στο λιμάνι του Μπάμπεργκ
Τοπικές δημόσιες συγκοινωνίες
Οι τοπικές δημόσιες συγκοινωνίες στο Μπάμπεργκ βασίζονται αποκλειστικά σε λεωφορεία. Περισσότερα από 20 δρομολόγια συνδέουν τα απομακρυσμένα τετράγωνα και μερικά χωριά κοντά στο κεντρικό σταθμό λεωφορείων. Επιπλέον, υπάρχουν αρκετές "Νυχτερινές Γραμμές" (οι τελευταίες όμως τείνουν να τρέχουν γύρω από τα μεσάνυχτα) και μερικές γραμμές στάθμευσης και βόλτες από χώρους στάθμευσης στην περιφέρεια μέχρι το κέντρο της πόλης.
Στρατιωτικές βάσεις
Το Μπάμπεργκ ήταν μια σημαντική βάση για τον βαυαρικό, τον γερμανικό και στη συνέχεια τον αμερικανικό στρατό που σταθμεύει στους στρατώνες Βάρνερ. Οι στρατώνες Βάρνερ έκλεισαν το φθινόπωρο του 2014, με τελευταίο να αποχωρεί το 54ο Τάγμα Μηχανικών, επιστρέφοντας έτσι τον χώρο στη γερμανική κυβέρνηση. Το 2016, ένα μεγάλο μέρος της εγκατάστασης αναλήφθηκε από τη γερμανική ομοσπονδιακή αστυνομία για εκπαιδευτικούς σκοπούς. Το Μούνα Κασέρνε ήταν μια μικρή βάση που κατείχε η 504η Συντηρητική Εταιρεία, 71η Συντήρηση Μμ. Ήταν μέρος των στρατώνων Βάρνερ αν και βρίσκεται σε άλλο χώρο.
Διακυβέρνηση
Bamberg είναι μια αστική περιοχή. Το δημοτικό συμβούλιο (Stadtrat) και ο δήμαρχος του (Oberbürgermeister) εκλέγονται κάθε έξι χρόνια, αν και όχι τον ίδιο χρόνο. Έτσι, οι τελευταίες δημοτικές εκλογές για το δημοτικό συμβούλιο ήταν το 2014, για τον Δήμαρχο το 2012. Ως εξαίρεση από την εξαετή θητεία, η θητεία που αρχίζει το 2012 θα διαρκέσει οκτώ χρόνια για να συγχρονιστούν οι εκλογές με εκείνες στην υπόλοιπη Βαυαρία.
Από τις εκλογές που διεξήχθησαν στις 16 Μαρτίου 2014, το 44 συμβούλιο ισχυρών δημοτικών συμβουλίων αποτελείται από 12 συμβούλους CSU, 10 συμβούλους SPD, 8 πράσινους συμβούλους, 4 συμβούλους του Bamberger Bürger-Block και 4 από τους Freie Wähler (ελεύθερους ψηφοφόρους) κινήσεις. Αυτά τα πέντε κόμματα πέτυχαν τον αριθμό των συμβούλων που ήταν απαραίτητοι για τη συγκρότηση μιας κοινοβουλευτικής ομάδας. Επιπλέον, υπάρχουν 3 σύμβουλοι του Bamberger Unabhängige Bürger και ο 1 σύμβουλος ο καθένας από τους Bamberger Realisten, ο FDP και ο Bamberger Linke Liste.
Το προηγούμενο συμβούλιο, που εξελέγη στις 2 Μαρτίου 2008, απαρτίζεται από 15 συμβούλους του CSU, 10 συμβούλους SPD, 7 πράσινους συμβούλους, 5 συμβούλους του Bamberger Bürger-Block και 3 από τους Freie Wähler (ελεύθερους ψηφοφόρους), και τα δύο τοπικά πολιτικά κινήματα. Αυτά τα πέντε κόμματα πέτυχαν τον αριθμό των συμβούλων που ήταν απαραίτητοι για τη συγκρότηση μιας κοινοβουλευτικής ομάδας. Επιπλέον, υπήρχαν 2 σύμβουλοι του Bamberger Realisten και ένας από τους FDP και το Republikaner, καθιστώντας τους μη επιλέξιμους για την ιδιότητα του κακού.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Γερμανία Κατηγορία:Πόλεις της Βαυαρίας
It's a Long Way to the Top (If You Wanna Rock 'n' Roll)
Το τραγούδι για την προώθηση του είχε και το δικό του video clip, το οποίο γυρίστηκε τον Φεβρουάριου του 1976. Η σκηνοθεσία έγινε από τον Πολ Ντρέιν. Η εν λόγω σύνθεση αποτελούσε signature song για τον Μπον Σκοτ. Μετά τον θάνατό του, ο αντικαταστάτης του Μπράιαν Τζόνσον, σεβόμενος αυτό, δεν το ερμήνευσε ζωντανά.
Εξωτερικοί σύνδεσμοι
Κατηγορία:Τραγούδια του 1975 Κατηγορία:Τραγούδια των AC/DC Κατηγορία:Singles του 1975 Κατηγορία:Singles της Atlantic Records Κατηγορία:Singles της Albert Productions
Ερυθρόμορφος Κρατήρας της Προσοτσάνης
Έχει ύψος 27 εκατοστά και διάμετρο 28 εκατοστά και στον διάκοσμό του έχει ως κεντρικό πρόσωπο τον θεό Διόνυσο. Ο κρατήρας χρονολογείται από το 380- 370 π.Χ. και αποτελεί σημαντικό δείγμα ενός σπουδαίου αττικού εργαστηρίου, που για πρώτη φορά εμφανίζεται στην ενδοχώρα της Δράμας, γεγονός που φανερώνει την επέκταση της κεραμικής τέχνης αλλά και τη χρήση της από πρόσωπα της εποχής, που ανήκαν σε ανώτερη αστική τάξη.
Στη μια πλευρά του αγγείου, στο κέντρο, φαίνεται όρθιος ο θεός με θύρσο (μακρό ευθύγραμμο ραβδί) και στα αριστερά του η Αριάδνη σε σκηνή θεϊκού γάμου. Οι δυο μορφές πλαισιώνονται από σάτυρους. Στην άλλη πλευρά, πάλι στο κέντρο, στέκεται ο θεός Διόνυσος σε κίνηση με στραμμένο το πρόσωπό του προς τον ερωτιδέα που τον πλησιάζει κρατώντας τύμπανο. Αριστερά και δεξιά του θεού βρίσκονται σάτυροι, ενώ όλες οι μορφές φέρουν στο κεφάλι στεφάνια που αποδίδονται με λευκό επίθετο χρώμα.
Παραπομπές
Π Κατηγορία:Δήμος Προσοτσάνης Κατηγορία:Ιστορία της Δράμας‎
Καταρράκτης Ρίπον
Ο Καταρράκτης Ρίπον βρίσκεται στο βόρειο άκρο της λίμνης Βικτώρια στην Ουγκάντα. Παλαιότερα θεωρούνταν η πηγή του ποταμού Νείλου. Το 1862 με 1863 ο Τζον Χάνινγκ Σπέκε ήταν ο πρώτος Ευρωπαίος που ακολούθησε την πορεία του Νείλου προς τα κάτω κι έφτασε έως τον καταρράκτη που πίστεψε ως την πηγή του Νείλου.
Το νερό από τον καταρράκτη Ρίπον πέφτει σε ένα στενό άνοιγμα και εκεί είναι που μερικοί άνθρωποι πιστεύουν ότι ξεκινά ο ποταμός Νείλος.
Ο καταρράκτης λειτούργησε ως φυσική διέξοδο για τη λίμνη Βικτώρια μέχρι το 1954 με την κατασκευή του Φράγματος Όουεν, ουσιαστικά έγινε επέκταση της λίμνης Βικτώρια και βυθίζοντας τον καταρράκτη Ρίπον.
Παραπομπές
Κατηγορία:Νείλος Κατηγορία:Γεωγραφία της Ουγκάντας Κατηγορία:Καταρράκτες
Αδόλφος Γουλιέλμος της Σαξονίας-Άιζεναχ
Ο Αδόλφος-Γουλιέλμος, γερμ. Adolf-Wilhelm (15 Μαΐου 1632 - 21 Νοεμβρίου 1668) από τον Οίκο των Βέττιν ήταν δούκας της Σαξονίας-Άιζεναχ (1662-1668).
Βιογραφία
Ήταν ο δευτερότοκος γιος του Γουλιέλμου δούκα της Σαξονίας-Βαϊμάρης και της Ελεονώρας-Δωροθέας των Ασκάνια, κόρης του Ιωάννη-Γεωργίου Α΄ πρίγκιπα του Άνχαλτ-Ντεσάου.
Παραπομπές
Κατηγορία:Οίκος των Βέττιν
Στέφανος Καπίνο
Ο Στέφανος Καπίνο (Πειραιάς, 18 Μαρτίου 1994) είναι Έλληνας της Βορείου Ηπείρου διεθνής ποδοσφαιριστής, που αγωνίζεται ως τερματοφύλακας.
Πρώιμα Χρόνια
Γεννήθηκε στις 18 Μαρτίου 1994 στον Πειραιά από Βορειοηπειρώτες γονείς και ξεκίνησε το ποδόσφαιρο από την ερασιτεχνική ομάδα Αετός Κορυδαλλού. Αν και αρχικά ανακαλύφθηκε από την ομάδα του Ολυμπιακού, με την οποία και προπονήθηκε για δύο μήνες, ο Παναθηναϊκός ήταν η ομάδα που του εξασφάλισε συμβόλαιο με αμοιβή 17.000 ευρώ, τον Ιούνιο του 2007. Στον Παναθηναϊκό καθιερώθηκε ως μέλος της αρχικής σειράς των ομάδων Κ-18 και Κ-21.
Παναθηναϊκός
Έκανε το ντεμπούτο του στην επαγγελματική ομάδα στις 17 Σεπτεμβρίου 2011 σε αγώνα με αντίπαλο τον Ατρόμητο Αθηνών ως αναπληρωτής μετά την αποβολή του Ορέστη Καρνέζη. Με αυτή την εμφάνιση έγινε ο νεότερος σε ηλικία τερματοφύλακας που έπαιξε ποτέ στον Παναθηναϊκό. Συνέχισε να παίζει στους υπόλοιπους αγώνες, τερματίζοντας την πρώτη του σεζόν με 12 εμφανίσεις.
Μάιντς
Στις 16 Ιουλίου 2014 ανακοινώθηκε η μεταγραφή του στη γερμανική Μάιντς, όμως δεν κατάφερε να καθιερωθεί, συμμετέχοντας σε μόλις δύο αγώνες κατά τη διάρκεια της χρονιάς.
Ολυμπιακός
Στις 15 Ιουλίου 2015, ανακοινώθηκε η μεταγραφή του με τριετές συμβόλαιο στον Ολυμπιακό Πειραιώς, επιστρέφοντας έτσι στο ελληνικό πρωτάθλημα έπειτα από έναν χρόνο απουσίας. Το ποσό της μεταγραφής του υπολογίζεται στα 2 εκατομμύρια ευρώ.